Andreas' heste er jo slet ikke heste. De jo under press op opsyn næsten hele tiden. Hvad tror i de ville sige til at løbe en tur over en kæmpe mark. Jeg mener selv at heste skal være ude hver dag og helst så længe som muligt, og mine heste er på fold hver dag og ingen af dem er blevet skadede af den grund,
Jamen, du har ret Julie ... Du ville ikke selv sige, at du var et lykkeligt menneske   , da jeg spurgte/postulerede det. Men jeg kan sige, at jeg ER et lykkeligt og fredfyldt menneske. Måske er det derfor, jeg ikke har behov for at dømme nogen? Da jeg naivt og fredfyldt går ud fra, at de fleste gør deres bedste?   Jeg véd, at mine heste har det fortrinligt, ud fra MINE normer. Ja, MINE dyr har det generelt rigtig godt! Igen ud fra mine normer, som absolut er indenfor lovens rammer. Hvis normer er rigtige? Så længe de er inden for lovens rammer? Jeg kan forsøge at hjælpe, men hjælp, er ikke at dunke nogen oven i hovedet, set med mine øjne ... modstand avler modstand, såvel i heste- som menneskeverdnen. Og at påstå, at heste kun kan trives på fold, er da temmelig naivt. Hvad skal de, der har heste opstaldet på de store ridesteder så gøre? Hvor der ganske enkelt ikke er plads til, at alle heste er på fold ret lang tid ad gangen. Er de dårlige hestemennesker? Jeg mener nej, og som skrevet før, som jeg læser de nye regler, skal heste motioneres eller gives fri bevægelse 2 timer om dagen, ud af 5 dage i ugen. Og nej, jeg bliver ikke gal i skralden over folk der køber bur æg, at jeg ikke kan forstå det, er en ganske anden sag, men det er helt lovligt ... Dybest set er det jo lovgivningen det er galt med. Og man kan sige, at i den henseende, er heste ret godt stillet. Tænk sig, hvis fikserede søer blev underkastet den samme lovgivning? Hold da op, sikke en masse glade grise, uden skuldersår vi fik   ...
det være ualmindelig godt  Både du, anjasm og CarolineR tager fejl, når I anser denne debat for at være fordømmende. Jeg kan jo kun tale på egne vejne, men for mit vedkommende er jeg da fuld af forståelse for, at folk gør som de gør. Jeg har selv gjort mange ting tidligere, fordi 'det var sådan man gjorde med heste' - ting som jeg nu har lært nye facts om  Og da jeg husker udmærket, vil jeg da ikke fordømme nogen, der gør det samme som jeg selv har gjort  Det betyder ikke at jeg synes det er en god idé. Forståelse er ikke fordømmelse - men forståelse er heller ikke godkendelse.
Ja stress kan måles og ja det viser det folk ikke kan se. Men det viser også et heste indstiller sig, lukker ned. Og det der med at de er lykkelge eller ulykkelige, er bare noget visse folk bruger som en målestok, de kan nemlig ikke vise lykke eller det modsatte. Folk som tror dette aner meget lidt om dyr... Mht at man kan gøre andre ting med en hest, en hest skal have lov til at være hest og ikke hele tiden stimuleres af mennesket...
Jeg tror det der er problemet er at folk ikke tilbringer et helt døgn hos sin hest i stalden og så sammenligner hvordan den bruger sin tid når den går på en græsfold sammen med artsfæller. Det hedder timebudgets. Jeg har lavet nogen cirkler som viser hestens adfærd fordelt over døgnet i fri natur og sammenligner hvordan de bruger døgnets timer som bokshest med begrænset adgang til motion, de kan ses på   under aktivstald. Hvis jeg gang på gang går igennem en stald (hvor foldtid er en sjældenhed) og ser den ene efter den anden hest stå og sove med hovedet inde i et hjørne og ved nu at fra naturens side er heste kun designet til at sove og hvile max 5 timer pr døgn, så kan man godt undres. Jeg VED NU at det er apati jeg ser. Men som NinA (og mange andre) er jeg også vokset op med den verden og tænkte ikke over det dengang. På den rideskole jeg gik, stod rideskolehestene i spiltov og kom kun ud når de blev rørt under rytter inde i ridehallen. Jeg husker også at når vi en sjælden gang kom ud i skoven, så røg vi af på stribe, det samme efter en helligdag eller søndag. Til stævner og julearrangementer tændte hestene helt af. Så jeg priser mig lykkelig for at jeg kun kom på skadestuen de tre gange og at det ikke var noget alvorligt (brækket kraveben, forstuvet hånd, forstuvet knæ). Jeg troede vitterligt at heste var sådan indtil jeg fik part på en hest som flyttede fra rideskolen ud på landet med folde hele dagen og så ændringen i den hests adfærd. Så jeg kan heller ikke fordømme nogen, men kun henvise til den viden jeg har tilegnet mig sidenhen. Jeg tror faktisk også at de fleste landmænd gerne lagde om til friland, hvis ellers det gik an økonomisk, men det er forbrugeren der betaler og bestemer prisen og derved den mulige dyrevelfærd. Så længe folk opstalder deres heste på et ridecenter uden fold, bruger sæd fra hingste der ikke kommer ud, køber ungheste der er opdrættet i boks ect ect, så bliver det jo heller ikke anderledes. Om at lovgive sig ud af det? Fordi noget ikke er blevet ulovligt er jo ikke ensbetydende at det er det bedste. Da man lavede lovforslaget omkring fold, var der flere organisationer herunder dyrlæge foreningen, dyrenes beskyttelse, hestens værn som helst så at ALLE heste kom på fold i flere timer hver dag på gode folde, men da der var nogen andre organisationer som prioriterede anderledes   så blev det ikke til noget. Vi har demokrati her i landet og så indgåes kompromiser. Jeg er også kun med her på tråden for at prøve at lave en holdningsbearbejdning ved at henvise til den viden og forskning der er om hestes adfærd og fysiologi. MVH Christina
Nej, men jeg har heller ingen lyserøde forestillinger om at alle heste går rundt på en fold og er lykkelige...Nu har jeg i år aflivet to heste. Den ene af dem kom fra direkte mishandling og var udsultet og slukket ( og ja han gik på fold der hvor han kom fra) - jeg havde da synes det var bedre han var blevet passet, stimuleret, whatever og så havde fået foder og kærlig pleje ! Det er min holdning, videnskab eller ej ! Og hvad er det du vil have dokumenteret ? Skal jeg sende en flok videnskabsmænd ud på BH og undersøge om hestene har det godt eller ? Jeg kan stadig ikke se noget formål i at jeg i den grad skal udpinsle hvorfor jeg bare ikke synes det er så forfærdeligt at nogen heste ikke går på fold.
At din hest er blevet udsultet og mishandlet er ganske forfærdeligt, og burde ikke forekomme, det kan vi hurtigt blive enige om. Og jeg håber da, at de ansvarlige bliver stillet til ansvar. Men at nogle mennesker behandler deres dyr sådan, berettiger jo ikke andre til at behandle deres dyr dårligt på en anden måde. At der er mennesker, der er uvidende og handler forkert af den grund (som f.eks. Keppie beskriver) - fair nok, det kan man gøre noget ved. Men for at vende tilbage til udgangspunktet, så havde Andreas Helgstrand udtalt at regler var ikke nødvendige for professionelle, for de vidste, hvad de havde med at gøre. Men det ved de jo så tilsyneladende ikke, for så ville de jo også vide at foldtid/social tid er et basalt behov for hestene. Eller også - og det er jo i virkeligheden meget værre - så handler de mod bedre vidende ved at vælge at overse hestens behov, for at fremme deres egne interesser. BeritH
Fordi det et lidt svært at få en saglig debat op at køre, når én af parterne nægter at argumentere for eller underbygge sine synspunkter, og i stedet bare bliver ved med at gentage den samme udokumenterede påstand. At din hest har gået på fold OG ikke er blevet passet ordentligt kan da aldrig nogensinde blive et holdbart argument for at foldtid ikke er nødvendig. Det svarer til at jeg siger, at jeg kender en hest, der har det ad helvede til, selvom den bliver beskåret hver 6. uge af en registreret beslagsmed, og derfor er regelmæssig hovpleje unødvendig. Den logik hænger slet ikke sammen - det må du da kunne se  Heste har mange behov - ikke kun ét eller to. Trivsel kræver, at så mange behov som muligt bliver opfyldt - det er derfor, jeg har sat de fem friheder ind længere oppe, som bruges som målestok for dyrevelfærd. Mvh Julie